නගර සැලසුම්, ජල සම්පාදන සහ උසස් අධ්‍යාපන අමාත්‍ය රවුෆ් හකීම්, මහාමාර්ග හා මාර්ග සංවර්ධන සහ ඛනිජ තෙල් සම්පත් සංවර්ධන අමාත්‍ය කබීර් හෂීම් සහ තැපැල් සේවා හා මුස්ලිම් ආගමික කටයුතු අමාත්‍ය අබ්දුල් හලීම් ආණ්ඩුව නියෝජනය කරන කැබිනට් අමාත්‍යවරුන් ලෙස කටයුතු කළා.මීට අමතරව පසුගිය දිනවල විශේෂයෙන්ම කතාබහට ලක්වූ කර්මාන්ත හා වාණිජ කටයුතු, දිගුකාලීනව අවතැන් වූ පුද්ගලයින් නැවත පදිංචි කිරීම්, සමූපකාර සංවර්ධන හා වෘත්තීය පුහුණු මෙන්ම නිපුණතා සංවර්ධන යන විෂයන් සහිත කැබිනට් අමාත්‍යවරයෙකු ලෙස රිෂාඞ් බදියුදීන් ද කටයුතු කළා.එමෙන්ම, ෆයිසාල් කාසිම් - සෞඛ්‍ය, පෝෂණ හා දේශීය වෛද්‍ය රාජ්‍ය අමාත්‍යවරයා ලෙසත්, එච්.එම්.එම්. හාරිස් පළාත් සභා හා පළාත් පාලන රාජ්‍ය අමාත්‍යවරයා ලෙසත්, අලි සහීර් මවුලානා සමාජ සවිබල ගැන්වීම් රාජ්‍ය අමාත්‍යවරයා ලෙසත්, අමීර් අලි කෘෂිකර්ම, වාරිමාර්ග සහ ග්‍රාමීය ආර්ථික කටයුතු රාජ්‍ය අමාත්‍යවරයා ලෙසත් කටයුතු කරනු ලැබුවා.මීට අමතරව ආණ්ඩුව නියෝජනය කරමින් අබ්දුල්ලා මහරුෆ් වරාය හා නාවික කටයුතු නියෝජ්‍ය අමාත්‍යවරයා ලෙසයි කටයුතු කරනු ලැබුවේ.